
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 305 

12 Φεβρουάριου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση χαρακτηρισμού των Έργων αποκατάστα¬ 
σης των βλαβών που προξένησαν στο οδικό δί¬ 
κτυο του Ν. Κεφαλληνίας οι πρόσφατοι σεισμοί, 
ως έργων «Εθνικού Επιπέδου». 1 

Παραχώρηση ενιαία μεταφερομένων οικίσκων για 
την προσωρινή στέγαση κατοίκων περιοχών των 
Περιφερειακών Ενοτήτων Κεφαλληνίας και Ιθά¬ 
κης της Περιφέρειας Ιονίων Νήσων που επλήγη- 


σαν από το σεισμό της 26ης Ιανουάριου 2014. 2 

ΑΠΟΦΑΣΕΙ Σ 

Αριθ. ΔΜΕΟ/ο/586 (1) 


Έγκριση χαρακτηρισμού των Έργων αποκατάστασης 
των βλαβών που προξένησαν στο οδικό δίκτυο του 
Ν. Κεφαλληνίας οι πρόσφατοι σεισμοί, ως έργων 
«Εθνικού Επιπέδου». 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το Ν. 1418/1984 για τα «Δημόσια Έργα και ρυθμίσεις 
συναφών θεμάτων» και το εκτελεστικό του Π.Δ. 609/1985. 

2. Το Ν. 3316/2005 «Περί ανάθεσης και εκτέλεσης δη¬ 
μοσίων συμβάσεων εκπόνησης μελετών και παροχής 
συναφών υπηρεσιών και άλλες διατάξεις». 

3. Το Π.Δ. 69/1988 «Περί Οργανισμού της Κεντρικής 
Υπηρεσίας της Γ.Γ.Δ.Ε. του Υ.ΠΕ.ΧΩ.ΔΈ», όπως τροπο¬ 
ποιήθηκε με το Π.Δ. 340/1990 «Περί Συστάσεως Γενικών 
Δ/νσεων», το Π.Δ. 293/1991 «Περί Συστάσεως Οργανικής 
Μονάδας στη Γ.Γ.Δ.Ε.» και το Π.Δ. 167/1992 «Περί τροπο¬ 
ποίησης του Οργανισμού της Γ.Γ.Δ.Ε.». 

4. Το Π.Δ. 696/1974 «Περί αμοιβών Μηχανικών» σε ό,τι 
αφορά τις προδιαγραφές. 

5. Την αριθ. Δ16α/04/773/29-11-1990 κοινή απόφαση των 
Υπουργών Προεδρίας της Κυβέρνησης και ΠΕ.ΧΩ.Δ.Ε. 
«Περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

6. Την αριθ. Δ17γ/07/45/ΦΝ439.4/13-3-2007 απόφαση 
Υπουργού ΠΕ.ΧΩ.Δ.Ε. (ΦΕΚ 447/Β73-4-2007) «Αποφαι- 
νόμενα και γνωμοδοτούντα όργανα του Υ.ΠΕ.ΧΩ.ΔΈ. 


και των εποπτευόμενων νομικών προσώπων, κατά την 
ανάθεση και εκτέλεση συμβάσεων μελετών και συναφών 
υπηρεσιών του Ν 3316/2005». 

7. Το Π.Δ. 118/2013 (ΦΕΚ 152/Α'/25-6-2013) «Τροποποίηση 
του Π.Δ. 85/2012 (Α' 141) - Ίδρυση Υπουργείου Υποδομών, 
Μεταφορών και Δικτύων κ.λπ.». 

8. Το Π.Δ. 119/2013 (ΦΕΚ 153/Α725-6-2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

9. Το Ν. 679/77 (ΦΕΚ Α' 245/1.9.1977) και ειδικότερα το 
άρθρο 10, παράγρ. 4 αυτού. 

10. Το γεγονός ότι με βάση την υπόψη απόφαση δεν προ- 
καλείται δαπάνη σε βάρος του Κρατικού Προϋπολογισμού. 

Και αφού λάβαμε υπόψη: 

Την ανάγκη κατεπείγουσας εκπόνησης όλων των 
ειδών και σταδίων μελετών που απαιτούνται για την 
αποκατάσταση των βλαβών που προξένησαν στο οδικό 
δίκτυο του Ν. Κεφαλληνίας και συγκεκριμένα στην οδό 
Αργοστολίου-Ληξουρίου στο επαρχιακό δίκτυο της πε¬ 
ριοχής Παλλικής και Ασσου, οι πρόσφατοι σεισμοί της 
26-1-2014 και της 3-2-2014, αποφασίζουμε: 

Ορίζουμε ως Εθνικού Επιπέδου τα έργα αποκατάστασης 
των βλαβών που προξένησαν στο οδικό δίκτυο του Ν. Κε¬ 
φαλληνίας και συγκεκριμένα στην οδό Αργοστολίου-Λη¬ 
ξουρίου στο επαρχιακό δίκτυο της περιοχής Παλλικής και 
Άσσου, οι πρόσφατοι σεισμοί της 26-1-2014 και της 3-2-2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2014 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 
-*- 

Αριθ. οικ. 1037/Γ2.2. (2) 

Παραχώρηση ενιαία μεταφερομένων οικίσκων για την 
προσωρινή στέγαση κατοίκων περιοχών των Περι¬ 
φερειακών Ενοτήτων Κεφαλληνίας και Ιθάκης της 
Περιφέρειας Ιονίων Νήσων που επλήγησαν από το 
σεισμό της 26ης Ιανουάριου 2014. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 

Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κ.λπ. και 
ρυθμίσεως ετέρων συναφών θεμάτων» που κυρώθηκε, 
τροποποιήθηκε και συμπληρώθηκε με το Ν. 867/79 (ΦΕΚ 
24/Α'/07.02.79). 

2. Τις διατάξεις του άρθρου 2 της από 26.3.1981 Πράξης 
Νομοθετικού Περιεχομένου του Προέδρου της Δημο¬ 
κρατίας «περί αποκαταστάσεως ζημιών εκ των σεισμών 
1981», που κυρώθηκε με το άρθρο πρώτο του Ν. 1190/1981 
(ΦΕΚ 203/Α730.7.1981). 

3. Το Π.Δ. 69/1988 (ΦΕΚ 28/Α718.02.88) «Οργανισμός 
Γενικής Γραμματείας Δημοσίων Έργων», όπως ισχύει 
σήμερα. 

4. Την αριθ. Δ16α/04/773/29.11.1990 (ΦΕΚ 746/Β730.11.90) 
Κοινή απόφαση του Υπουργού Προεδρίας και του Ανα¬ 
πληρωτή Υπουργού ΠΕ.ΧΩ.Δ.Ε. «περί εξαιρέσεως διοικη¬ 
τικών πράξεων ή εγγράφων από τον κανόνα των τριών 
υπογραφών». 

5. Την παρ. 3 του άρθρου τέταρτου του Ν. 867/1979 
(ΦΕΚ 24/Α77.2.1979). 

6. Την αριθ. οικ/7235/Α311/16.9.2008 (ΦΕΚ 1997/Β7 
26.9.2008) απόφαση του Υπουργού ΠΕ.ΧΩ.Δ.Ε. σχετικά 
με την αναδιοργάνωση της Υ.Α.Σ. 

7. Το Π.Δ. 85/2012 (ΦΕΚ 141/Α721.6.2012), όπως τροπο¬ 
ποιήθηκε με το Π.Δ. 118/2013 (ΦΕΚ 152/Α725.6.2013) «Τρο¬ 
ποποίηση του Π.Δ. 85/2012 (Α' 141) -Ίδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως». 

8. Το Π.Δ. 119/2013 (ΦΕΚ 153/Α725.06.2013), για το διο¬ 
ρισμό Υπουργών, Αναπληρωτών Υπουργών και Υφυ¬ 
πουργών. 

9. Την αριθ. 1181/9-7-2013 (ΦΕΚ 332/Β'/11 -7-2013) από¬ 
φαση του Πρωθυπουργού για το διορισμό του Γενικού 
Γραμματέα Δημοσίων Έργων. 

10. Την αριθ. ΔΟ/Ο/83/2/Φ.3Θ70/23-7-2Θ13 (ΦΕΚ 1839/ 
Β729-7-2013) απόφαση Υπουργού Υποδομών, Μεταφο¬ 
ρών και Δικτύων με θέμα «Μεταβίβαση Δικαιώματος 
υπογραφής "Με εντολή Υπουργού” στο Γ ενικό Γ ραμμα- 
τέα και στους Προϊσταμένους των Γ ενικών Διευθύνσεων, 
των Διευθύνσεων και των Τμημάτων της Γ.Γ.Δ.Ε. του 
Υπουργείου Υποδομών, Μεταφορών και Δικτύων». 

11. Τις Περιφερειακές Ενότητες Κεφαλληνίας και Ιθά¬ 
κης της Περιφέρειας Ιονίων Νήσων που επλήγησαν από 
το σεισμό της 26ης Ιανουάριου 2014 και οριοθετήθη- 
καν με την αριθ. 628/Α325/5-2-2014 κοινή απόφαση των 
Υπουργών Οικονομικών, Ανάπτυξης και Ανταγωνιστικό¬ 
τητας και Υποδομών, Μεταφορών και Δικτύων. 

12. Την ανάγκη να χορηγηθούν μεταφερόμενοι οικιακοί 
για την προσωρινή στέγαση των σεισμοπλήκτων κα¬ 
τοίκων των Περιφερειακών Ενοτήτων Κεφαλληνίας και 
Ιθάκης της Περιφέρειας Ιονίων Νήσων που επλήγησαν 
από το σεισμό της 26ης Ιανουάριου 2014, αποφασίζουμε: 

Α. ΠΡΟΣΩΡΙΝΗ ΠΑΡΑΧΩΡΗΣΗ ΕΝΙΑΙΑ ΜΕΤΑΦΕΡΟΜΕ- 
ΝΟΥ ΟΙΚΙΣΚΟΥ 

Εγκρίνεται η προσωρινή παραχώρηση μεταφερόμενων 
οικίσκων: 


1. Στους ιδιοκτήτες κατοικιών που χαρακτηρίστηκαν 
από τον επανέλεγχο της Υ.Α.Σ. επικίνδυνες για χρήση 
(κόκκινες) ή προσωρινά ακατάλληλες για χρήση (κί¬ 
τρινες), από το σεισμό της 26ης Ιανουάριου 2014 των 
Περιφερειακών Ενοτήτων Κεφαλληνίας και Ιθάκης της 
Περιφέρειας Ιονίων Νήσων, για την κάλυψη προσωρινών 
στεγαστικών αναγκών τους. 

Σε οικογένειες που έχουν μέχρι τέσσερα μέλη, πα- 
ραχωρείται οικίσκος 25 τ.μ., μέχρι έξι μέλη οικίσκος 
36 τ.μ. και σε όσες έχουν περισσότερα από έξι μέλη 
παραχωρείται οικίσκος 50 τ.μ. 

2. Σε Δημόσιες Υπηρεσίες, ΝΠΔΔ, Κοινωφελή-Φιλαν- 
Θρωπικά-Ευαγή Ιδρύματα ή Σωματεία, Ιερούς Ναούς, των 
οποίων οι κτιριακές εγκαταστάσεις έχουν καταστραφεί 
από τους ίδιους λόγους, ώστε να εξασφαλισθεί η συνέ¬ 
χιση των κρίσιμων λειτουργιών τους. 

Η τοποθέτηση των οικίσκων γίνεται είτε σε κατάλ¬ 
ληλα διαμορφωμένους χώρους ιδιόκτητους ή παραχω- 
ρηθέντες στους χρήστες για το σκοπό αυτό, είτε σε 
καταυλισμούς που τυχόν διαμορφωθούν. 

Β. ΠΡΟΘΕΣΜΙΕΣ 

Ορίζεται προθεσμία έξι (6) μηνών από τη δημοσίευση 
σε Φ.Ε.Κ της παρούσας απόφασης για την υποβολή, από 
τους ενδιαφερομένους, αίτησης στην Υπηρεσία Αποκα¬ 
τάστασης Σεισμοπλήκτων συνοδευόμενη με τα απαιτού- 
μενα δικαιολογητικά που αναφέρονται στο κεφάλαιο Δ 
της παρούσας «ΤΡΟΠΟΣ ΠΡΟΣΩΡΙΝΗΣ ΠΑΡΑΧΩΡΗΣΗΣ 
ΕΝΙΑΙΑ ΜΕΤΑΦΕΡΟΜΕΝΟΥ ΟΙΚΙΣΚΟΥ». 

Γ. ΓΕΝΙΚΟΙ ΟΡΟΙ ΠΡΟΣΩΡΙΝΗΣ ΠΑΡΑΧΩΡΗΣΗΣ ΕΝΙΑΙΑ 
ΜΕΤΑΦΕΡΟΜΕΝΟΥ ΟΙΚΙΣΚΟΥ 

1. Την προσωρινή παραχώρηση ενιαία μεταφερόμε- 
νου οικίσκου δικαιούνται οι σεισμόπληκτοι, των οποίων 
η πληγείσα κατοικία αποτελούσε τη μόνιμη και κύρια 
κατοικία. 

2. Η προσωρινή παραχώρηση ενιαία μεταφερόμενου 
οικίσκου ισχύει μέχρι την επισκευή ή ανακατασκευή 
της κατοικίας τους και με ανώτατο χρονικό διάστημα 
δύο (2) χρόνια. 

Δεν δικαιούνται την προσωρινή παραχώρηση μεταφε¬ 
ρόμενου οικίσκου όσοι λαμβάνουν επιδότηση ενοικίου. 

Δ. ΤΡΟΠΟΣ ΠΡΟΣΩΡΙΝΗΣ ΠΑΡΑΧΩΡΗΣΗΣ ΕΝΙΑΙΑ ΜΕ¬ 
ΤΑΦΕΡΟΜΕΝΟΥ ΟΙΚΙΣΚΟΥ 

Δ1. ΣΕ ΙΔΙΩΤΕΣ 

1. Δελτίο δευτεροβάθμιου επανελέγχου με χαρακτη¬ 
ρισμό κίτρινο ή κόκκινο ή πόρισμα χαρακτηρισμού του 
ακινήτου ή/καΓΕκθεση αυτοψίας που έχει συνταχθεί από 
Μηχανικούς της Γ.Γ.Δ.Ε./ΥΠ.ΥΠΟ.ΜΕ.ΔΙ., για τη διαπίστω¬ 
ση της αναγκαιότητας παραχώρησης του οικίσκου, του 
είδους, της προσβασιμότητας και της καταλληλότητας 
του χώρου εγκατάστασης. 

2. Αντίγραφο της φορολογικής δήλωσης του 2013 (Ε1), 
(Ε2) και (Ε9). 

3. Υπεύθυνη δήλωση, θεωρημένη για το γνήσιο της 
υπογραφής στην οποία θα δηλώνεται ότι: 

• η κατοικία που υπέστη ζημιές είναι η μόνιμη κατοικία 

του, είναι ιδιόκτητη και κατοικούν μόνιμα σε αυτήν. 

(συμπληρώνεται ο αριθμός) μέλη της οικογένειάς του. 

• δε διαθέτει στο Δήμο που βρίσκεται το πληγέν 
κτίσμα άλλη κενή ιδιόκτητη κατοικία, που να καλύπτει 
τις στεγαστικές του ανάγκες. 

• δεν του έχει χορηγηθεί επιδότηση ενοικίου. 

• Τα αντίγραφα των εντύπων Ε1, Ε2 και Ε9 είναι ακριβή. 

• Τον οικίσκο θα τοποθετήσω σε χώρο που βρίσκεται 
.... (τοποθεσία οικοπέδου ή οικισμού που πιθανώς θα 
δημιουργηθεί). 

Σε περίπτωση που τα στοιχεία της Υπεύθυνης Δήλω¬ 
σης δεν επιβεβαιώνονται από τα υποβληθέντα αντίγρα¬ 
φα της φορολογικής δήλωσης, η Υπηρεσία μπορεί να 
ζητήσει επί πλέον στοιχεία. 

Δ.2. ΣΕ ΔΗΜΟΣΙΕΣ, ΝΠΔΔ, ΚΟΙΝΩΦΕΛΗ, ΦΙΛΑΝΘΡΩΠΙ¬ 
ΚΑ, ΕΥΑΓΗ ΙΔΡΥΜΑΤΑ Ή ΣΩΜΑΤΕΙΑ 

1. Δελτίο δευτεροβάθμιου επανελέγχου με χαρακτη¬ 
ρισμό κίτρινο ή κόκκινο ή πόρισμα χαρακτηρισμού του 
ακινήτου ή/και'Εκθεση αυτοψίας που έχει συνταχθεί από 
Μηχανικούς της Γ.Γ.Δ.Ε./ΥΠ.ΥΠΟ.ΜΕ.ΔΙ., για τη διαπίστω¬ 
ση της αναγκαιότητας παραχώρησης του οικίσκου, του 
είδους, της προσβασιμότητας και της καταλληλότητας 
του χώρου εγκατάστασης. 

2. Υπεύθυνη Δήλωση εκπροσώπου τους, στην οποία 
θα αναφέρεται η χρήση που θα έχει και ο χώρος που 
προτείνεται να τοποθετηθεί ο οικίσκος. 

Μετά την εξέταση των υποβληθέντων στοιχείων, 
η Υπηρεσία Αποκατάστασης Σεισμοπλήκτων εκδίδει 
απόφαση Παραχώρησης Ενιαία Μεταφερόμενου Οικί¬ 
σκου. 

Ε. ΠΑΡΑΔΟΣΗ-ΠΑΡΑΛΑΒΗ ΕΝΙΑΙΑ ΜΕΤΑΦΕΡΟΜΕΝΟΥ 
ΟΙΚΙΣΚΟΥ 

Για την παράδοση του οικίσκου απαιτείται απόφαση 
του Δήμου, στον οποίον πρόκειται να τοποθετηθεί, για 
την αποδοχή της παραχώρησης και τον ορισμό εκπρο¬ 
σώπου για την παραλαβή-παράδοση του οικίσκου. 


Η μεταφορά και τοποθέτηση του οικίσκου γίνεται με 
ευθύνη και έξοδα της ΥΑΣ. 

Κατά την παράδοση του οικίσκου συντάσσεται πρωτό¬ 
κολλο παραλαβής-παράδοσης και υπογράφεται από τον 
εκπρόσωπο του Δήμου, τον χρήστη και την Υπηρεσία. 
Ο χρήστης υποβάλλει Υπεύθυνη Δήλωση στην οποία 
θα δηλώνεται ότι: 

• θα χρησιμοποιήσει τον οικίσκο αποκλειστικά για το 
σκοπό για τον οποίο του παραχωρήθηκε 

• δεν θα προκληθούν στον οικίσκο φθορές δυσανά¬ 
λογες με το χρόνο χρήσης του. 

• δεν θα γίνουν μετατροπές ή άλλες επεμβάσεις ούτε 
θα αφαιρεθεί ο εξοπλισμός του. 

• δεν θα μεταφερθεί ο οικίσκος σε άλλη θέση καθ’ 
όλο το χρονικό διάστημα για το οποίο θα τον χρησι¬ 
μοποιήσει. 

• ©α εκκενώσει τον οικίσκο από την οικοσκευή και θα 
τον αποσυνδέσει από τα δίκτυα σε διάστημα 3 μηνών 
από τη λήψη της τελευταίας δόσης της Στεγαστικής 
Συνδρομής και πάντως όχι πέραν των 2 ετών. 

Από την παρούσα απόφαση δεν προκαλείται δαπάνη 
σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2014 

Με εντολή Υπουργού 
Ο Γ ενικός Γ ραμματέας Δημοσίων Έργων 
ΣΤΡΑΤΟΣ ΣΙΜΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.β1.9Γ - β-πιαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 02003051202140004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































